Okresná prokuratúra Stará Ľubovňa 
Obrancov mieru 18, 064 01 Stará Ľubovňa 	

Sp. zn. : Pv 459/11/7710	Stará Ľubovňa, 5.12.2012
EEČ : 2-59-94-2012

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1, odsek 3 písmeno c  a výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov a iné trestné činy

Rozhodol: 	prokurátorka Okresnej prokuratúry Stará Ľubovňa
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 05.07.2011 okolo 23.45 hod. pre herňou Albínka tzv. "Kajote" na Mariánskom námestí č. 5/5 v XXXXX okr. XXXXX fyzicky napadol XXXXX tak, že  rukami  ho chytil pod krk a následne  päsťami päťkrát udrel do oblasti ľavého oka a dvakrát do inej časti tváre, čím XXXXX podľa znaleckého posudku spôsobil pomliaždenie s okuliarovitou krvnou podliatinou v oblasti ľavého oka s tržnou ranou ľavého obočia a pomliaždenie lícnej oblasti vľavo s dobou liečenia 2 - 3 týždne.
Podľa §216 odsek 2 Trestného poriadku je určená obvinenému skúšobná doba v trvaní 14 mesiacov.
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Uznesením vyšetrovateľa Odboru kriminálnej polície XXXXX  sp. zn. ORP-XXXXX z 27.08.2012 bolo  vznesené obvinenie  XXXXX a spol. pre prečin ublíženia na zdraví podľa § 156 ods. 1 Tr. zák. a prečin výtržníctva podľa § 364 ods. 1 písm. a/ Tr. zák. Neskôr prečin ublíženia na zdraví prekvalifkovaný aj na ods. 3  písm. c Tr. zák. 

	Uvedený prečin mal obvinený spáchať tak, že  dňa 05.07.2011 okolo 23.45 hod. pre herňou Albínka tzv. "Kajote" na Mariánskom námestí č. 5/5 v XXXXX okr. XXXXX fyzicky napadol XXXXX tak, že  rukami ho chytil pod krk a následne  päsťami päťkrát udrel do oblasti ľavého oka a dvakrát do inej časti tváre, čím XXXXX podľa znaleckého posudku spôsobil  pomliaždenie s okuliarovitou krvnou podliatinou v oblasti ľavého oka  a pomliaždenie lícnej oblasti vľavo s adekvátnou dobou liečenia  2 - 3 týždne.

	V priebehu prípravného konania bol vykonaný výsluch obvineného, pri ktorom sa k trestnej činnosti doznal v celom rozsahu. Vyhlásil, že  spáchal skutok, za ktorý je stíhaný a nie sú pochybnosti o tom, že jeho vyhlásenie bolo vykonané slobodne, vážne a zrozumiteľne. Obvinený XXXXX uhradil škodu poškodenému XXXXX vo výške 329, 61 €, škodu Všeobecnej zdravotnej poisťovni a.s. v sume 50,15 € (čo je jedna tretina nákladov na liečenie, pretože poškodeného bili aj ďalší dvaja spoluobvinení).

 	Jeho priznanie je v súlade so svedeckou výpoveďou  poškodeného XXXXX, ktorý vo svojej výpovedi podrobne popísal celý priebeh udalosti tak, ako je to uvedené v uznesení o vznesení obvinenia. 

	Trestná činnosť obvineného je vo vyšetrovacom spise dokumentovaná aj ďalšími listinnými dôkazmi a to výsluchom spoluobvinených XXXXX a XXXXX,  zápisnicami o konfrontáciach medzi jednotlivými obvinenými a poškodenými, zápisnicami o výsluchu svedkov, fotodokumentáciou, znaleckým posudkom z odboru zdravotníctva, z ktorého vyplývajú zranenia poškodeného a podľa znalca  liečenie trvalo do 01.08.2011, kedy sa uskutočnil posledný preväz. 

	Obvinený je z miesta bydliska hodnotený kladne.    Podľa odpisu z registra trestov doposiaľ nebol súdne trestaný.

	Obvinený súhlasí s postupom podľa § 216 ods. 1 Tr. por.

	Vzhľadom na to, že v tejto veci boli splnené podmienky na uvedený postup, bolo potrebné trestné stíhanie podmienečne zastaviť. Obvinenému bola určená skúšobná doba 14 mesiacov, ktorá je primeraná. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Katarína Greculová
prokurátorka